Author: Zornica
Last saved by: neli

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 37
от заседание на Комисия ”Публична комуникация” на ВСС,
проведено на 03.11.2015 г.

Днес, 03.11.2015 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 
     
     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева
 Соня Найденова
				Даниела Костова - отсъства
				Калин Калпакчиев - отсъства

На заседанието присъстваха Ваня Панагонова, ръководител сектор „Протокол” в дирекция „Публична комуникация и протокол” и Кремена Капралова – главен експерт „Връзки с обществеността”.

1. ОТНОСНО: Организация по обезпечаване информационното отразяване на избора за административни ръководители на РП – Габрово, РП – Мездра и  РП – Бяла Слатина, които ще се проведат на 05 ноември 2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

1.1.	ОПРЕДЕЛЯ г-жа Магдалена Лазарова – председател на КПК да съгласува изготвеното прессъобщение за избор на административeн ръководител на РП – Габрово, който ще се проведе на 05 ноември 2015 г.

1.2.	ОПРЕДЕЛЯ г-жа Каролина Неделчева – член на КПК да съгласува изготвеното прессъобщение за избор на административeн ръководител на РП – Мездра, който ще се проведе на 05 ноември 2015 г.

1.3.	ОПРЕДЕЛЯ г-жа Соня Найденова – член на КПК да съгласува изготвеното прессъобщение за избор на   административен ръководител на РП – Бяла Слатина, който ще се проведе на 05 ноември 2015 г.

2. ОТНОСНО: Регистър на обществените дейности, свързани с Комуникационната политика на ВСС за месец октомври 2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

2.1.	Отлага разглеждането на т. 2 от настоящия дневен ред за следващото заседание на Комисията.

3. ОТНОСНО:  Седмичен бюлетин за дейността на ВСС за периода 26.10. – 30.10.2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

3.1.	ОДОБРЯВА Седмичния бюлетин за дейността на Висшия съдебен съвет за периода 26.10. - 30.10.2015 г.

3.2.	СЕДМИЧНИЯТ бюлетин за дейността на Висшия съдебен съвет за периода 26.10. - 30.10.2015 г. да се публикува на интернет страницата на Висшия съдебен съвет в раздел „Пресцентър”.

4. ОТНОСНО:  Информация за публикации в медиите за периода 24.10.2015 г. – 03.11.2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

4.1.	След обсъждане, приема за сведение информация за публикации в медиите, свързани с дейността на Висшия съдебен съвет за периода 24.10.2015 г. – 03.11.2015 година.

4.2.	Информацията да се изпрати по вътрешната поща на членовете на Висшия съдебен съвет, за сведение.

4.3.	ИЗПРАЩА на съпредседателите на Гражданския съвет към ВСС, за  запознаване, публикуваните анализи на Института за пазарна икономика /кандидат за член на Гражданския съвет/, както следва: “Мнения Daily: Кой спечели изборите с моите пари», публикувана във вестник «Капитал» на 02.11.2015 г. «Дебатът за прокуратурата е отворен», публикуван в «Econ.bg» на 25.10.2015 г.

5. ОТНОСНО:  Доклад от г-н Димитър Тончев – Главен секретар на ВСС относно режимът на достъп на граждани в сградата на ВСС, в изпълнение на решение на КПК по протокол № 34/20.10.2015 г., т. 9.5.

КОМИСИЯ „ПУБЛИЧНА КОМУНИКАЦИЯ”
Р Е Ш И:
5.1.	Приема за сведение докладната записка от младши инспектор Ясен Василев Костов – сътрудник по охраната ІІ-ра степен, сектор „Охрана сгради” и доклада на г-н Димитър Тончев – Главен секретар на ВСС относно режимът на достъп на граждани в сградата на ВСС, представени в изпълнение на решение на КПК по протокол № 34/20.10.2015 г., т. 9.5.

5.2.	ВЪЗЛАГА на г-н Димитър Тончев – Главен секретар на ВСС да събере информация относно пропускателния режим в Министерски съвет, Президентството и Народното събрание, и да предложи евентуална промяна в Правилника за изменение и допълнение на Правилника за организация на дейността на Висшия съдебен съвет и неговата администрация, с оглед осигуряване реда в сградата на Висшия съдебен съвет и преустановяване на възможностите на журналисти или политически лица да използват сградата за политически цели или за провеждане на журналистически изяви, които не са относими към дейността на ВСС и провеждането на неговите заседания.

6. ОТНОСНО:  Информация за дейността на Комисия «Професионална етика и превенция на корупцията» на ВСС от 03.10.2012 г. до момента, в изпълнение решение на КПК по протокол № 28/04.08.2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

6.1.	ПРИЕМА за сведение информацията за дейността на Комисия «Професионална етика и превенция на корупцията» на ВСС от 03.10.2012 г. до момента, в изпълнение решение на КПК по протокол № 28/04.08.2015 г. с приложена информация относно Грама от постоянното представителство на Република България към Европейския съюз от заседание на ад хок работната група на Съвета по механизма за сътрудничество и оценка - 15.07.2015 г. и проведената работна среща на ВСС с министъра на правосъдието на 20.07.2015 г.

6.2.	ПРИЕМА актуализираната информация за предоставената от постоянните комисии на Висшия съдебен съвет информация за дейността им в изпълнение на препоръките от доклада на Европейската комисиия от 28.01.2015 г.

6.3.	ИЗПРАЩА информацията на Комисия «Международна дейност».

7. ОТНОСНО:  Извлечение от решение на Комисия „Бюджет и финанси”, взето по протокол № 48/28.10.2015 г., т. 46.

КОМИСИЯ „ПУБЛИЧНА КОМУНИКАЦИЯ”
Р Е Ш И:

7.1.	Приема за сведение решението на Комисия „Бюджет и финанси”, взето по протокол № 48/28.10.2015 г., т. 46.

8. ОТНОСНО:  Извлечения от постоянните комисии на ВСС относно Анализа на медийните изяви на членовете на Висшия съдебен съвет за периода м. юли – м. септември 2015 г., в изпълнение на Годишната програма на Комисия «Публична комуникация».

КОМИСИЯ „ПУБЛИЧНА КОМУНИКАЦИЯ”
Р Е Ш И:
8.1.	Приема за сведение решението на Комисията по предложенията и атестирането на ВСС, взето по протокол № 32/27.10.2015 г., т. Р-9, решението на Комисията по предотвратяване и установяване на конфликт на интереси и взаимодействие с Инспектората към ВСС, взето по по протокол № 33/26.10.2015 г., т. 10 и решението на Комисия по дисциплинарните производства на ВСС, взето по протокол № 43/27.10.2015 г., т. 8 относно Анализа на медийните изяви на членовете на Висшия съдебен съвет за периода м. юли – м. септември 2015 г., в изпълнение на Годишната програма на Комисия «Публична комуникация».

9. ОТНОСНО:  Предложение от г-жа Деница Вълкова – председател на Апелативен съд – Бургас относно темите и въпросите за провеждане на проучване на общественото мнение за дейността на органите на съдебната власт сред ключовите общности.

КОМИСИЯ „ПУБЛИЧНА КОМУНИКАЦИЯ”
Р Е Ш И:
9.1.	Приема предложението на председателя на Апелативен съд – Бургас относно темите и въпросите за провеждане на проучване на общественото мнение за дейността на органите на съдебната власт сред ключовите общности.

9.2.	Изпраща предложението на председателя на Апелативен съд – Бургас на Работната група за определяне на темите и въпросите за провеждане на проучване на общественото мнение за дейността на органите на съдебната власт сред ключовите общности, по компетентност.

9.3.	ИЗРАЗЯВА благодарност към г-жа г-жа Деница Вълкова – председател на Апелативен съд – Бургас, за проявената активност.

10. ОТНОСНО:  Предоставени доклад и материали от участниците в Третата международна конференция „Съдилища и комуникация“ за периода 14 – 17 октомври 2015 г. в град Будапеща, Унгария, с идеи за развитие на Образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯ „ПУБЛИЧНА КОМУНИКАЦИЯ”
Р Е Ш И:
10.1.	Приема за запознаване предоставените доклад и материали от участниците в Третата международна конференция „Съдилища и комуникация“ за периода 14 – 17 октомври 2015 г. в град Будапеща, Унгария, с идеи за развитие на Образователната програма „Съдебната власт – информиран избор и гражданско доверие. Отворени съдилища и прокуратури“.

10.2.	ИЗПРАЩА предоставените доклад и материали на Дирекция „Международна дейност”, за извършване на превод.

11. ОТНОСНО:  Доклад от Зорница Златева – Ненкова – главен експерт «връзки с обществеността» относно публично представяне на позициите на ВСС и съсловните организации на българските магистрати във връзка с проектобюджета на съдебната власт за 2016 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:
11.1.	Приема за сведение доклада на Зорница Златева – Ненкова – главен експерт «връзки с обществеността» относно публично представяне на позициите на ВСС и съсловните организации на българските магистрати във връзка с проектобюджета на съдебната власт за 2016 г.

12. ОТНОСНО: Одобряване на списък на стажантите за провеждане на стаж в АВСС през месец ноември 2015 година.

КОМИСИЯ “ПУБЛИЧНА КОМУНИКАЦИЯ”
Р Е Ш И:

12.1.	ОДОБРЯВА Вилиан Младенов Младенов, студент ІІІ-ти курс, специалност „Право и бизнес науки” в Бирмингамския Университет, Великобритания, за провеждане на стаж в Администрацията на Висшия съдебен съвет през месец ноември 2015 година.

13. ОТНОСНО: Отворено писмо до магистратите и съдебните служители и членовете на всички професионални организации, заявили подкрепа на проекта за бюджет на съдебната власт за 2016 година.

КОМИСИЯ “ПУБЛИЧНА КОМУНИКАЦИЯ”
Р Е Ш И:

13.1.	ОДОБРЯВА проекта на писмо до магистратите и съдебните служители и членовете на всички професионални организации, заявили подкрепа на проекта за бюджет на съдебната власт за 2016 година.

13.1.	ВНАСЯ проекта на писмо в заседанието на Висшия съдебен съвет, насрочено за 05 ноември 2015 година, за обсъждане.

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“: /П/

								МАГДАЛЕНА ЛАЗАРОВА